CELEX: 62020CN0369
Language: ro
Date: 2020-08-05 00:00:00
Title: Cauza C-369/20: Cerere de decizie preliminară introdusă de Landesverwaltungsgericht Steiermark (Austria) la 5 august 2020 – NW/Bezirkshauptmannschaft Leibnitz

19.10.2020   
            
            
               RO
            
            
               Jurnalul Oficial al Uniunii Europene
            
            
               C 348/8
            
         
      Cerere de decizie preliminară introdusă de Landesverwaltungsgericht Steiermark (Austria) la 5 august 2020 – NW/Bezirkshauptmannschaft Leibnitz
      (Cauza C-369/20)
      (2020/C 348/12)
      Limba de procedură: germana
      
         Instanța de trimitere
      
      Landesverwaltungsgericht Steiermark
      
         Părțile din procedura principală
      
      
         Reclamant: NW
      
         Autoritate pârâtă: Bezirkshauptmannschaft Leibnitz
      
         Întrebările preliminare
      
      
                  1)
               
               
                  Dreptul Uniunii se opune unei legislații naționale în temeiul căreia, printr-o juxtapunere a unor ordine interne, este realizat un cumul al perioadelor de prelungire și, astfel, are loc o reintroducere a controalelor la frontiere în afara limitelor temporale ale termenului de doi ani prevăzut la articolul 25 și la articolul 29 din Regulamentul (UE) 2016/399 (1) și fără o decizie de punere în aplicare corespunzătoare a Consiliului în temeiul articolului 29 din acest regulament?
               
            
                  2)
               
               
                  În special în lumina principiului absenței controlului persoanelor la frontierele interne prevăzut la articolul 22 din Regulamentul 2016/399, dreptul la liberă circulație al cetățenilor Uniunii, consacrat la articolul 21 alineatul (1) TFUE și la articolul 45 alineatul (1) din Carta drepturilor fundamentale a Uniunii Europene (2) trebuie interpretat în sensul că acest drept include dreptul de a nu fi supus controlului persoanelor la frontierele interne, sub rezerva condițiilor și a excepțiilor prevăzute de tratate și, în special, de regulamentul menționat?
               
            
                  3)
               
               
                  În cazul unui răspuns afirmativ la a doua întrebare:
                  În lumina efectului util al dreptului la liberă circulație, articolul 21 alineatul (1) TFUE și articolul 45 alineatul (1) TFUE trebuie interpretate în sensul că se opun aplicării unei reglementări naționale care impune unei persoane, sub sancțiunea aplicării unei amenzi, să prezinte un pașaport sau o carte de identitate la intrarea pe teritoriu pe la o frontieră internă, chiar și atunci când controlul specific la frontierele interne este contrar dispozițiilor dreptului Uniunii?
               
            
         (1)  Regulamentul (UE) 2016/399 al Parlamentului European și al Consiliului din 9 martie 2016 cu privire la Codul Uniunii privind regimul de trecere a frontierelor de către persoane (Codul Frontierelor Schengen) (JO 2016, L 77, p. 1).
      
         (2)  JO 2012, C 326, p. 391.